Alegzandra/wili-2018-roplus huggingface dataset:
De mole is in lytse Amerikaanske wynmotor fan it merk Record mei in wynrêd fan 18 blêden, dy't om 1925 hinne boud waard. Hy stiet ûngefear in kilometer ten suden fan it doarp tichtby de Easterwierrumer Aldfeart. De wynmotor is net-mealree en net foar publyk iepen.

Ate Faber (Ljouwert, 19 maart 1894 - Sutfen, 19 maart 1962) wie in Nederlânsk Olympysk skermer. Hy die mei op'e sabel by de Olympyske Simmerspullen 1936.

Op 4 septimber 1944 ferôveren de Alliearden Antwerpen en de NSB ferwachte dat Nederlân rillegau folgje soe. Dat op 5 septimber flechten de measte lieders fan de NSB nei Dútslân en foel partijorganisaasje út elkoar; dat wie op Dolle Dinsdag (Mâle Tiisdei).

"Een Nieuwjaarsgedicht voor den arme", yn 1855 mei de titel "Blik door een venster" apart útjûn, ferriedt de ynfloed fan Tollens dy't er bot bewûndere. Yn 1858 ferskynde "Levensbeelden" dê't syn grutte omtinken foar realiteit út bliken docht. Yn 1869 folge "Gevoel en Leven" en yn 1884 ferskynde syn lêste bondel "Rijzende Blaren". Dy waard yn 1885 bekroand mei de Priis fan de Flaamske Mienskip foar Proza yn België.

1942 - Wannseekonferinsje oer de yn nazi-terminology brûkte namme foar "Die Endlösungder Judenfrage" ('de oplossing fan it Joadske probleem').

It naam sân jier om de bougrûn te krijen, de nedige fergunnings fan de oerheid en in ûntwerp te krijen en nei't al earder in tydlike tsjerke boud wie, waard op 30 juny 2009 in plechtige rite op it plak fan de stifting fan de tsjerke holden en troch patriarch Kirill de earste stien lein.

de technyske natuerkunde past de bekende natuerkundige wetten ta yn apparaten, masines, fleantugen, nije materialen, medyske technyk, enerzjysintrales ensfh.

De Suezkrisis yn 1956 hie ta gefolgen dat it Suez-kanaal in pear moanne sletten wie en late ta in ôfgryslike skaalfergrutting yn de tankfeart. De haven fan Rotterdam spile op dizze ûntwikkeling yn mei de oanlis fan it Europoart-gebiet, dat berikber wie foar de grutste seeskippen. Nei 1962 wie Rotterdam de grutste haven fan’e wrâld. Dit bleaun it oant it begjin fan de 21e iuw. Nei de Seisdaachske Oarloch yn 1967 waard it Suezkanaal de grins tusken de troch Israël besette Sinaï en de rest fan Egypte en as gefolch hjirfan bleaun it kanaal dicht oant 5 juny 1975. Trochdat no oer Kaap de Goede Hoop fard wurde moast wie der folle mear skipsromte nedich.

Sacajawea (Ingelske útspr.: [sækǝʤǝ'wi:jǝ]; by Salmon (Idaho), ±1788 – de Fort Manuel Lisa hannelspost (Noard-Dakota), 20 desimber 1812?) wie in Yndiaanske frou fan 'e Lemhy-substamme fan 'e Noardlike Sjosjoanen, dy't yn 'e Amerikaanske skiednis ferneamd wurden is om't hja har mei har Frânsk-Kanadeeske man by de romrofte Ekspedysje fan Lewis en Clark (1804-1806) joech en meiteach oer flakten, rivieren en bergen nei de fiere westkust fan Noard-Amearika, en dêrby tusken de bedriuwen troch it libben skonk oan in poppe. Har namme hat yn 'e Feriene Steaten wol in legindaryske lading krigen, ferlykber, miskien, mei dy fan Pokahontas, en it is ien dy't alle Amerikaanske skoalbern leare.
Mussert sei “dat it nasjonaalsosjalisme yn Nederlân net antisemitysk hoechde te wêzen of te wurden, omdat hjir yn Nederlân Joaden binne dy't mei harren hiele hert it wolwêzen fan de Nederlânske naasje tadien binne, omdat hja dêr íén net te ferbrekken gehiel mei foarmje en dat ek yn de takomst dat sa hâlde wolle.”

E-mail is tsjintwurdich benammen tagonklik fia it ynternet, mar e-mail kin ek bûten it ynternet om tagonklik wêze trochdat de oarspronklike e-mail net netwurkôfhinklik is.

Yn it begjin fan de tweintichste iuw wie der swiere konkurrinsje tusken L. Smit & Co. en Ynternasjonale Sleeptsjinst. Yn 1911 begûn Joh. F. Wijsmuller mei sleepopdrachten. Yn 1913 kocht hy syn earste sleepboat, yn 1919 folge troch de hiele float, gebouwen en bergingsmateriaal fan de yn likwidaasje ferkearende rederij fan Zurmuhlen & de Graaf yn IJmuiden. Under druk fan de konkurrinsje fan Bureau Wijsmuller fusearren yn 1923 Smit en Ynternasjonale ta Smit Ynternasjonale.

Goutum hjit in doarp te wêzen mar yn de praktyk is it al in wyk fan Ljouwert, ûndanks it doarpshûs Ien en Mien, in jierliks doarpsfeest en in warbere doarpsferiening. Oare foarsjennings yn it doarp binne de Wiardaskoalle, in boarterstún, in park, in iisbaan, doarpshûs Ien en Mien en in gymmestyklokaal. Foar oare foarsjennings en foar harren wurk, binne de measte ynwenners rjochte op de stêd Ljouwert.

De Westhimster Opfeart is in feart yn de gemeente Wymbritseradiel. De feart rint fan Westhim, troch de buorskip Feytebuorren en komt út yn de noard rinnende Boalserter Feart.

1860: Der Badeort Salzloch, seine Jod- Brom-, Eisen und Salzhaltigen Schwefelquellen und die Tanninsauren Animalischen Luftbäder, nebst einer Apologie des Hasardspiels

It grutste reinwâld fan de wrâld leit yn it Amazônebekken yn Súd-Amearika. It Amazônereinwâld, dat ferspraat oer tsien ferskillende lannen leit, hat in oerflak heal sa grut as Jeropa (mear as 5 miljoen km2). It grutste part dêrfan leit yn Brazylje (60%), mar ek yn Kolombia en Perû lizze grutte gebieten dy't mei tropysk reinwâld bergoeid binne.

De Groninger psychologie en de critiek van dr. Meyering. Met een inleiding van Prof.dr. H.J.F.W. Brugmans. G. Heymans & T.T. ten Have, Grins, Wolters, 1946.

Een schijn-psychologie. Een kritische studie over de psychologie van Heymans en Wiersma, G. Heymans & G. Meijering, Assen, Van Gorcum, 1944. 206 siden
Yn 1229 waard Majorka foargoed de islamityske wrâld ûntnomd, doe't kening Jakobus I fan Aragon op 8 septimber mei in leger fan 15.000 man en 1.500 hynders by Santa Ponça lâne. Nei in oarloch fan mear as in jier joegen de ferdigeners op 30 oktober 1230 de striid op, en kaam Majorka ûnder de Kroan fan Aragon. Doe't Jakobus I yn 1276 ferstoar, waard syn ryk ferdield tusken syn soannen, en waard Majorka njoggen jier lang in ûnôfhinklik keninkrykje ûnder Jakobus II. Yn 1285, lykwols, griep dy syn omkesizzer Alfûns III fan Aragon de macht op it eilân, en moast Jakobus II om utens flechtsje om it libben derôf te rêden. Nei Alfûns III syn dea, yn 1291, wûn Majorka syn selsstannigens werom, en koe Jakobus III weromkeare út ballingskip. It bleau in ûnôfhinklik keninkryk oant yn 1344 Peter IV fan Aragon it eilân ferovere op Jakobus III fan Majorka, en it dêrmei wer ûnder de Kroan fan Aragon brocht.

Yn de oarloch setten ienheden fan de Keninklike Marine de striid tsjin Dútslân en Japan fuort fan frjemd grûngebiet ôf yn allieard ferbân. Allinnich de earste oarlochsjierren wienen de skippen by inkele aksjes belutsen. De Nederlânske ienheden waarden koördinearre troch it (opnij ferselsstannige) Ministearje fan Marine yn Londen en de haadkertieren op Seylon en yn Austraalje. Wrâldwiid waarden Nederlânske marine-ienheden ynsetten foar tropentransport, konfoaifarren en oanfalsaksjes op fijannige doelen. Der waarden tige swiere ferliezen nommen, benammen by de ferdigening fan Nederlânsk-Ynje. Nei de Slach yn de Javasee op 27 en 28 febrewaris 1942, doe’t de Combined Striking Force fan de ABDACOM ûnder befel fan skout-by-nacht Karel Doorman ferpletterjend ferslein waard, wie de rol fan de marine sa goed as útspile. Yndividueel hienen skippen, lykas de kruser Tromp en inkele ûnderseeboaten, yn it Fiere Easten trouwens wol beskieden súkses te melden. Yn de oarloch kamen nei Ingelsk foarbyld foar it earst froulju (Marva's) yn de marinetsjinst. Yn 1981 yntegrearre dizze Marine Frouljusôfdieling hielendal yn de Keninklike Marine.

Ottawa is de haadstêd fan Kanada. De stêd leit oan de lyknammige rivier yn it sudeasten fan de provinsje Ontario tsjin de grins fan de provinsje Québec. De stêd hat 812.129 ynwenners en in gebiet fan 2.778,13 km2.[1]
De Gryksk-Otterdokse Tsjerke fan Aleksandrië is in autosefale (selsbestjoerende) kristlike tsjerke fan eastersk-otterdokse synjatuer, dy't teffens bekend is as it Gryksk-Otterdokse Patriargaat fan Aleksandrië, it Gryksk-Otterdokse Patriargaat fan Aleksandrië en Hiele Afrika en de Aleksandrynsk-Otterdokse Tsjerke (offisjeel, Gryksk: Πατριαρχεῖον Ἀλεξανδρείας καὶ Πάσης Ἀφρικῆς, Patriarcheion Alexandreias kaì Pasēs Afrikēs, "Patriargaat fan Aleksandrië en Hiele Afrika"). Dizze tsjerke ferkeart yn kommuny mei de oare eastersk-otterdokse tsjerken en stiet ûnder it bewâld fan 'e yn it Egyptyske Aleksandrië residearjende (Gryksk-otterdokse) paus en patriarch fan Aleksandrië en Hiele Afrika (in titel dy't de haden fan 'e Koptysk-Otterdokse Tsjerke en de Koptysk-Katolike Tsjerke ek drage). It is it op ien nei âldste fan 'e fjouwer histoaryske patriargaten fan 'e Gryksk-Otterdokse Tsjerke, al erkent it it nominale oekumenysk gesach fan 'e patriarch fan Konstantinopel. De tsjerke brûkt it Hellenistysk Gryksk, de taal fan it Nije Testamint, as tsjerketaal, en hat tusken de 1,6 en de 1,7 miljoen leden.

De ferskillen tusken it Wâldfrysk en it Klaaifrysk, it oare grutte Fryske dialekt, binne sa lyts dat yn dit ferbân it wurd "dialekten" eins in te sterke term is; men soe better sprekke kinne fan "taalfarianten". Lykwols binne der in stikmannich – alteast foar Friezen – tige yn it each springende ferskillen, sawol op fonologysk as leksikaal mêd.

It earste Jeropeeske kontakt mei de Peaske-eilânbewenners barde troch de Nederlanner Jacob Roggeveen yn 1722. Hy trof der doe twa- oant trijetûzen bewenners oan. Dy befolking hat in tal iuwen dêrfoar folle grutter west, skattings gean út fan tsien- oant fyftsjintûzen minsken. Oannomd wurdt dat de beskaving fan Peaske-eilân nei in tiidrek fan bloei stadichoan ien in delgeande spiraal terjochtkaam as gefolch fan oerbefolking, ûntboskjen en útputting fan de beheind oanwêzige natuerlike grûnstoffen. It eilân wie foardat it troch minske bewenne waard folslein beboske, doe't Roggeveen op it eilân arrivearre wie dat al net mear it gefal.

Neitiid besocht Hoffmann syn súkses te werheljen, en dêrom skreau er noch ferskate oare berneboeken, mar allinnich it earste dêrfan, König Nussknacker und der Arme Reinhold, hie ienich súkses, al is dat sûnt ek yn 'e ferjitnis rekke. Fierdersoan gie Hoffmann ek troch mei it skriuwen fan satiryske en gauris komyske gedichten foar folwoeksenen. Yn dy teksten oppenearret him syn djip skeptyske hâlding foar alle soarten fan ideology oer en syn ôfkear fan religieuze skerpsliperij en filosofyske en politike diskriminaasje. Fan al syn wurk is lykwols, sels yn Dútslân, inkeld Der Struwwelpeter bekend bleaun.

Rederijen yn Ynje, lykas de Keninklike Pakketfeart Maatskippij, koenen har steande hâlde, mar yn Nederlân waard yn 1932 de NV ta Behertiging fan de Nasjonale Skipfeartbelangen (BENAS) oprjochte yn ferbân mei de steunferliening foar de seefeart yn de krisisjierren. De primêre doelstelling fan de BENAS bestie út kredytferliening foar nijbou, it ferlienen fan gaazjekredyt en de ferliening fan opliskredyt.
Njonken gedichten en berneboeken skreau Hughes operalibretto's. Op syn boek The Iron Man basearre Pete Townshend de rockopera mei deselde namme. Ek de animaasjefilm 'The Iron Giant' wie op dat boek grûnfêste. Teffens redigearre er ferskate karlêzingen.

Nij Beets is stifte yn 1863 troch de feanarbeiders. De feanarbeiders kamen om 1860 hinne nei Nij Beets om it fean fan harren (fean)bazen ôf te graven en der dêrnei turf fan te meitsjen. De delsetting lei yn de himrik fan it âlde doarp Beets.

Om 1820 hinne kamen de ‘Gitersken’ opsetten mei harren metoade fan turfgraven. It gefolch wie dat it grûngebiet fan de hjoeddeiske Tynje yn de koartste kearen ferskuord, ferdold, ferropt en ferrinnewearre wie ta ien ûnbidige wetterplasse. Dêr kaam in soad sykte, lijen en ellinde fan, Der stoaren in soad minsken oan malaria, om it hetsje ferdonk in bern en mei stoarmwaar waarden stikken út de pear diken ropt dy’t der noch oerwienen. Sels de kening stjoerde in riedsman nei Fryslân omdat it sa net langer koe. De lju dy’t it measte fertsjinst hienen fan de feanterij, wrakselen noch in skoft tsjin. Mar doe moasten sy meibetelje oan earmjild foar de arbeiders sûnder ynkommen en oan slikjild om de wettersee wer drûch te meallen.

It plak waard foar it earst yn geskriften neamd yn 1185 as Bekenesfeld. De parochy hat in tsjerke út 1869, wijd oan Marije. Alle jierren op 10 maaie is der in jiermerke, dy't al goed 735 jier hâlden wurdt. It plak hat in treinstasjon fan de Chiltern Railways en de National Film and Television School, de wichtichste hegeskoalle op dat mêd yn Grut-Bretanje.

De Skoeten ite it measte fisken dy't yn kloften rûnswimme oan de wetteroerflakte lykas de hearring, sprot en kabbeljau. Yn de arktyske gebieten ite de fûgels simmers ek in protte kreeften.

Bokse stiet fanôf de Spullen fan 1904 op it programma. Alinne tidens de Spullen fan 1912 ûntbruts it boksen op it programma, Dernei waard it boksen in fêst ûnderdiel op it programma. Fanôf de Spullen fan 2012 is ek it frouljus boksen Olympysk.

Mie syn rol yn Time to Kill waard er op 'e nij opmerke troch Paramount, wat dit kear ta in kontrakt late. Syn earste filmrol wie yn 1947 Vince Grayson yn Fear in the Night en oant 1960 spile er yn 24 oare films, meast westerns, en ek yn ferskate tillefyzjeôfleverings. Yn dizze tiid hat Kelley in skoftke yn New York wenne, mar nei trije jier kaam er werom nei Kalifornje. Yn 1957 spile er Morgan Earp yn Gunfight at the O.K. Corral, mar meast spile er de smjunt. Dit is wat núver om't Kelley sels just in tige sêft ynboarst hie.

Luther, dy't him noch Eyn Deutsch Theologie taskreau, seach yn him in geastessibbe. Oer syn geskriften, dêr't in protte fan net echt blykten te wêzen, wurdt noch in protte diskusjearre.

De feriening foar Pleatslik Belang hjit "Iendracht". It doarpshûs fan Boerum oan de Meihuizenstrjitte hjit Toutenburg. Der is in kristlike skoalle: Op de Hoogte. De jachthaven hjit De Dwinger.

De measte neutrino's dy't de ierde berikke, komme fan de sinne. De sekonde wurdt elke kante sintimeter fan de romte yn de omkriten fan de ierde, dy't streekrjocht op de rjochting fan de sinnestrielen stiet, passeard troch 65 miljard sinneneutrino's.
It hûs is boud yn 1868 troch de destiidske boargemaster fan Opsterlân, de arts Joachimus Lunsingh Tonckens. Hy soe de bou fan de wenning finansierd hawwe út in omstriden erfenis, dy't hy krigen hie fan syn buorfamily, de grytman Saco van Teijens en syn broer en suster. Nei it ferfarren fan Tonckens nei De Haach krige de huzinge yn 1895 in nije bestimming as pastorije. Opfallend binne plastere hoeklisenen en eklektyske finsteromlistingen (sjoch ôfbyld). Yn 1981 waard it hûs ferboud. Bordena is erkend as ryksmonumint.

Oant 1961 waarden allinnich de Nederlânske slachtoffers fan 'e Twadde Wrâldkriich betocht. Fan 1961 ôf wurde op 4 maaie ek de deaden fan oare militêre konflikten betocht (bygelyks de Polisjonele aksjes.)

Lykwols kaam ûnder keizer Tiberius yn 16 in ein oan de pasifikaasje fan it gebiet troch de Romeinen en waard de polityk fan it meitsjen fan in buffersône loslitten. Reden foar dat loslitten hawwe de eigen ûnderfinings fan Tiberius west yn Germaanje. De Germaanske stammen dy't earder ûnderling slim ferdield wienen, waarden troch de Romeinske oanfallen just twongen gear te wurkjen om meiïnoar de Romeinske legers te kinnen wjerstean. Op grûn dêrfan achte Tiberius de grutte offers dy't dien wurde moasten om it grutte slim tagonklike gebiet te betwingen net mear yn oerienstimming mei de opbringsten. Wylst mar inkele troepen yn Germaanje efterbleaunen, waard it grutste part fan it Romeinske leger weromlutsen efter de Ryn, dat de nije grins waard om Galje te beskermjen.

De Saksen namen de stêd Regnum yn, it lettere Chichester, en ferdreune de oarspronklike befolking nei it westen. It Romeinske fort Anderida krigen se ek yn hannen. Aelle fan Susseks, ien fan de foarnaamste Saksyske stamhaden, wie neffens Beda de earste Bretwalda. Nei syn regear waard de betsjutting fan Susseks minder en fan 823 ôf waard it folslein oerhearske troch it keninkryk Wesseks. Susseks wie ien fan de ûnderstelde sân Angelsaksyske keninkriken, dy’t wol bekend binne as de heptargy.

Neffens de RKD boaske syn dochter Neeltje oan de skilder Sijbert Cornelisz Moninckx, heit fan Pieter Moninckx en waard er lid fan it Sint Lukasgilde yn De Haach yn 1600, dêr't er letter ek ferstjerre soe.

De Freulepartij 2005 dy't op 10 augustus 2005 yn Wommels spile is, wie de 101e edysje fan de wichtichste keatspartij foar jonges fan 14 oan't 16 jier. It jongeskeatsen waard yn 2005 oerhearkse troch it partoer fan Makkum dat in jier earder de Freule wûn. Omdat winners fierder útsletten binne fan dielname waard der in iepen striid ferwachte, wêrby de partoeren fan Hartwert en Wommels yn't foar tipt waarden as de grutte kânshawwers. Hartwert, mei Tjerck Floris Karsten as wichtichste man yn it partoer, sneuvele lykwols al op de 1e list tsjin Wjelsryp. It soe de dei fan de ferrassingen bliuwe, wêrby it partoer fan Holwert úteinlik oan it langste ein luts en foar it earste sûnt 1923 de Freule-krânsen mei nei de klaei namen.

Rankin wie meistifster en ficepresidint fan de American Civil Liberties Union en meistiftster en lid fan de Women’s International League foar Peace and Freedom.
It Tripgemaal is in museum yn it gemaal oan de Heafeartswei yn Gersleat. Midden yn dit feanpoldergebiet wurdt in byld jûn fan de sosjale skiednis fan benammen de feanterij en fiskerij. Yn it gemaal is dan ek feanarbeidersark te sjen. De gearhing fan de earmoede fan doe wurdt kombinearre mei tsjintwurdige keunst. Yn it Tripgemaal hat jierrenlang de galery fan Thom Mercuur sitten.

Kriget de ûntfanger yn it fleantúch ien fan beide toanen krêftiger binnen as de oare, dan fljocht it fleantúch te heech of te leech oangeande de daalhoeke fan trije graden. De trijehoekjes oan wjerskanten fan de CDI jouwe dan oan oft en hoe't der korrizjearre wurde moat.

De namme "Konqueror" komt fan in wurdspultsje tusken twa blêderprogramma's: "After the Navigator and the Explorer comes the Conqueror". Conqueror wurdt stavere mei in K om sa oan te jaan dat it heard by de KDE famylje.

Yn 1965 naam Mobutu Sese Seko mei syn twadde steatsgreep de macht yn Kongo. Hy sette útein mei in polityk fan "Afrikanisearring" mei it doel de nammen fan persoanen en plakken te ferfangen troch Afrikaanske nammen. Yn 1966 waard de namme Léopoldville wizige yn Kinshasa, nei in doarpke dat ea op dat plak lei. De stêd woeks hurd ûnder Mobutu en luts minsken út it hiele lân oan, dy't har lok sochten yn de stêd of dy't oan etnyske striderij ûntkaam wienen. Dit brocht grutte feroaringen yn de etnyske en linguïstyske gearstalling fan de befolking fan Kinsjasa. Hoewol't de stêd yn it gebiet fan de Bakongo leit, is de lingua franca net it Kikongo, mar it Lingala.

Ta ûndersteuning fan de oaljeplatfoarms wie ferlet fan befoarriedingsskippen. Hjirom waard op 10 novimber 1964 Smit-Lloyd oprjochte troch de Rotterdamske Lloyd en Smit Ynternasjonale. Yn 1996 waard Smit-Lloyd ferkocht oan Seacor. Yn 1985 bestelde Smit de Semy 1 en de Semy 2 by Van der Giessen de Noard dy’t yn 1987 en 1988 oplevere waarden. Dit wienen semy-submersibles dy’t spesjaal útrêsten wiene as dûkûndersteuningsskip.

Bruno wie in telch út de Brunoanen-dynasty en as âldste soan de opfolger fan syn heit Liudolf. Hy makket him yn 1047 master fan it gebiet tusken Lauwers en Iems (Hunzegoa en Fivelgoa), dêr't it formele bewâld fan tawiisd wie oan aartsbiskop Adalbert fan Bremen. Bruno beskikte oer mear macht as de aartsbiskop, want it slagge de biskop net om him te ferdriuwen. Yn 1057 sneuvele greve Bruno yn in treffen mei Otto fan Brandenburg en Willem fan Brandenburg, dy't der op út wienen om de jonge kening Hindrik IV te fal te bringen. Hy hie gjin bern en waard opfolge troch syn jongere broer Egbert I.

De NSB wie fan begjin oan in anti-parlemintêr en autoritêr en sy kende in grutte wearde oan in sterke lieder ta. Earst letter soe de partij ûnder ynfloed fan de ûntjouwings yn it Dútslân fan Adolf Hitler hieltyd mear radikalisearje, wêrby't ek hieltyd faker antisemityske stânpunten ynnaam waarden. It troch Mussert skreaune Program wie foar it grutste part in oersetting fan Hitlers NSDAP, mar rasselear en antisemitisme kaam der yn't earstoan net yn foar.
It Fryslân Berchtme (Hrebet Frisland \'hre-bet 'fris-land\ Friesland Ridge) is in berchtme op Livingston-eilân, ien fan de Súd-Sjetlâneilannen, en in part fan de Tangrabergen dêre. It heechste punt wurdt foarme troch de berch Friesland mei 1700 m; de meast noardwestlike fan de seis piken fan dat berchtme. De krekte hichte fan de berch is yn 2003 fêststeld troch Australyske ûndersikers.

Om de grinzen fan it ryk better te ferdigenjen waard ûnder keizer Augustus in begjin makke mei de oermastering fan it gebiet op de rjochter igge fan de Ryn. Troch Drusus waard it gebiet oant de Elbe yn besit nommen as buffer tusken de Germanen en Galje.

Roche sette al mei fjouwer jier útein mei in karriêre as model, wêrby't se û.m. meiwurke oan ferskate reklamespotsjes. As aktrise briek se yn 1994 troch mei har rol as Danielle Miller yn 'e Australyske tillefyzjerige Heartbreak High, oer it wol en wee op in middelbere skoalle yn in multykulturele wyk fan Sydney. Nei't se har yn 1996 út dy searje skriuwe litten hie, spile se yn 1997 yn ien ôflevering fan 'e rige Wildside. Dêrnei ferfear se nei it Britske Londen, dêr't se yn ferskate toanielproduksjes te sjen wie.

De kij, dy't in sterk memmeynstinkt hawwe, kinne yn har libben 10-12 keallen krije. De keallen wage 25-30 kg by de berte. It is in gaadlik ras foar ekstinsive fleisproduksje. Yntinsifearje en byfuorje mei brokken kin net út. Mei trije jier is de Galloway klear foar de slacht. Sûnt de iere 19e iuw is de "Galloway-rib" ferneamd en wurdearre by de Londenske slachters. It Gallowayfleis befettet bysûndere fetten, nammentlik allinne de sûne Omega-3-fetsoeren.

1686 - De earste Hugenoaten hyse de seilen om fan Frankryk nei Kaap de Goeie Hope te silen. Dêr sille se letter de Súd-Afrikaaankse wynyndustry opstarte mei de winen dy't se op harren reis meenamen.

Germaanje, (Latyns: Germania) wie it gebiet oan de oare side fan de Ryn en de Donau dêr't de Germaanske stammen wennen. De namme komt fan de Romeinen út de tiid dat sy foar it earst militêr en polityk yn kontakt kamen mei de ynwenners. Tusken 12 f.Kr. en 16 n.Kr. makke it diel út fan it Romeinske Ryk as de provinsje Germania Transrhenanum, Germaanje oer de Ryn.

Maaie 1928 sette it bedriuw út ein mei de produksje fan it nije type tastel yn Stratford, Konnetikut. July fan dat jier rôle de earste S-38 fan de bân. It tastel hie twa Pratt & Whitney-motors fan elk 298 kW (400 hk). It hie in bemanning fan twa en der koenen acht as njoggen passazjiers mei bagaazje mei.

Sneons hie master in gearkomste yn 'e stêd, en op 'e weromweis trof er yn 'e bus nimmen oars as Trynke Visser. Tsjin dy tiid hied er eins skjin syn nocht fan it hiele spul, mar hy koe it net litte om te freegjen wêr't de feint wie. Dy bliek ûnder arrest te stean op 'e kazerne, sadat er net meikomme kinnen hie. Dat de Fryske tsjinst wie ek noch oergien om neat. Mar hoe, woe Trynke doe witte, wist master dat har feint meikomme soe? Doe kaam fan fansels de aap út 'e mouwe en master wie bliid dat er Jurjen Visser net wie as Trynke aanst thús arrivearre. Letter die ek noch bliken dat de soldaat Trynke sitte litten hie en dat it 'arrest' inkeld in doekje foar 't blieden west hie.
Guon Yndiaanske mûnlinge tradysjes wolle hawwe dat Sacajawea net yn 1812 yn Noard-Dakota stoar, mar dat se dat jiers ynstee Charbonneau ferliet, op eigen manneboet de Grutte Flakten oerstiek, yn Teksas by it folk fan 'e Komansjen yntroude en noch ferskate oare bern krige. Jierren letter, nei de dea fan har nije man, soe se ûnder de Komansje-namme Porivo ("Haadfrou") weromkeard wêze nei noardliker oarden en har by de Eastlike Sjosjoanen yn Wyoming jûn hawwe. Dêr soe hja yn 1884, op 'e âldens fan likernôch 96 jier, ferstoarn wêze.

De offisjele taal fan Montana is it Ingelsk, dat neffens gegevens fan 'e Amerikaanske folkstelling fan 2000 doe foar 94,8% fan 'e befolking de memmetaal wie. Op it twadde plak kaam it Spaansk, mei 1,4% fan 'e steatsbefolking, folge troch it Dútsk mei 1,1%, hoewol't mear as de helte dêrfan eins sprekkers fan it Hutteristedútsk binne, dat troch taalkundigen yn 'e regel as in selsstannige taal beskôge wurdt. Fan 'e steatsbefolking sprekt 0,4% it Frânsk as memmetaal, en inselde persintaazje hat it Kro (Crow) as earste taal. Mei sa'n 3.000 sprekkers is it Kro fierwei de grutste Yndiaanske taal fan Montana, folge troch it Sjajinsk, mei sa'n 1.700 sprekkers (yn Montana). Fan it Lakota, dat yn 'e hiele Feriene Steaten troch 6.000 minsken sprutsen wurdt, binne gjin aparte sifers oangeande Montana bekend. Alle oare Yndiaanske talen yn 'e steat hawwe likernôch 100 sprekkers of minder. It Gro Wânt (Gros Ventre) is yn 1981 útstoarn.

De motor dy't soarget foar it werjaan fan websiden is KHTML, dy is net allinnich hiel avansearre mar ek útwikselber, wat te sjen is oan Safari de blêder fan Apple.

Fierders is it toerisme tige wichtich, mei't de steat elts jier troch mear as 10 miljoen fakânsjegongers oandien wurdt. De grutste attraksjes binne it Nasjonaal Park Glacier, it Nasjonaal Park Yellowstone (wêrfan't trije fan 'e fiif yngongen op it grûngebiet fan Montana lizze), it Nasjonaal Monumint Slachfjild oan de Little Bighorn, de Flathead-mar, de boarnen fan 'e rivier de Missoery en de monolyt Pompey's Pillar, noardeastlik fan Billings. Ek de Rocky Moutains fan Montana lûke in protte toeristen, simmerdeis om te kuierjen en te berchbeklimmen, en by 't winter om te skyen.

Bruno II (1024-1057) wie greve fan Breunswyk, Mid-Fryslân, Iselgoa, Hunzegoa en Fivelgoa fan 1038 ôf oant syn dea. Under syn bewâld nimt de muntslach yn Fryslân grutte foarmen oan.

It eilân groeit hieltyd tichter nei it eilân Memmert ta. Allinnich in smelle slinke soarget der foar dat de beide eilannen noch net oan elkoar groeid binne. Yn de takomst soene de eilannen oan elkoar groeie kinne, mar dit kin noch wol tsientallen jierren duorje. Dat dit ek definityf bart is net wis, mooglik ferdwynt it eilân sels wer yn de see troch in grutte stoarm. Sa hawwe swiere stoarmen yn 2006 en 2007 it eilân wer wat lytser makke.

In Nederlânske rederij dy’t troch de meiwurking fan kening Willem I wol súkses hie, wie Fan Follenhoven, Dutilh & Co. Yn 1823 begûn dy mei de Nederlanner op in tsjinst fan Rotterdam op Antwerpen. De Wilhelmina, yn 1821 yn Ingelân boud neffens ûntwerp fan G. M. Roentgen, wie it earste stoomfearskip en farde tusken Moerdyk en de Dordtske Kil.
It ûndersyk yn'e Tsjûkemar tusken 1966 en 1991 levere hûnderten wittenskiplike publikaasjes op oer biogemysk en ekologysk ûndersyk yn ’e mar en oare Fryske marren.

Staffordshire wie yn de 7e iuw part fan it keninkryk Mersia. Ut dy tiid binne suver gjin skreaune boarnen bekend. Fan de lieders út dat tiidrek binne al guons bekend: Penda en Offa.

De ryksgrins rûn benammen lâns rivieren. Sa foarmen de Skelde, de Maas en de Saône en de Rhône de grins tusken Lotaringen en it Frânske Keninkryk. De Ryn foarme de grins tusken Lotaringen en it Dútske ryk.

18 april is de 108e dei fan it jier op de Gregoriaanske kalinder (yn in skrikkeljier de 109e). Der folgje noch 257 dagen oan 'e ein fan it jier ta.

De slach oan de Hase fûn plak oan de Hase, in sydrivier fan Iems, yn de omkriten fan it tsjintwurdige Osnabrück. De fjildslach wie ien fan fjouwer slaggen dy't Karel de Grutte levere tsjin de Saksen yn de Saksekriich en moat sjoen wurde as de fuortsetting fan de Slach by Detmold inkele dagen earder.

De skiednis fan it keatsen en har kultuer-histoaryske betsjutting stean hjir sintraal. Der binne orizjinele keatsprizen en earetekens útstald. Op it keatsfjild by it museum kin in keatstrening folge wurde.

It gânsgare gebiet yn it uterste noardwesten fan Opsterlân dat no De Tynje hjit, wie oant 1910 ta in part fan it noch ûnbidigere Terwispel. Yn de midsiuwen waard dat wol Wispolia neamd, mei in eigen (roomse) tsjerke en in pastoor. Tusken de tsjerken fan Aldeboarn en Terwispel hat nei alle gedachten in kapeltsje yn de Ripen stien. Ut it finen fan in stichmannich âldfriezen op it Klokmêd oan it begjin fan de Warrewei soe opmakke wurde kinne dat dêr ea minsken feeweide en faaks sels wenne hawwe. Mar neat wiist derop dat dêr soks as in doarp west hat. Dat yn De Deelen wetterputten ûntdutsen binne, seit oant no ta like folle of like min.

De earste Jeropese delsettings yn it gebiet waarden dêr fêstige fanwege de houtyndustrie. Nei de Oarloch fan 1812 waard ymmigraasje nei Ottawa troch de oerheid stimulearre en it tal ynwenners naam hurd ta. Kolonel John By naam yn 1832 it inisjatyf foar de oanlis fan it Rideaukanaal, in alternative roete nei Montréal dy't fieder fan de Amearikaanske grins ôf leit. De stêd dy't hjirtroch ûnstie waard Bytown neamd en de oanlis fan it Rideaukanaal joech de regio ekstra betsjutting foar de hannel. Yn 1855 waard de namme Bytown feroare nei Ottawa.

Oerterp hat net folle monuminten. It wie in earme streek en de kwaliteit fan it boude wie trochstrings net heech. Fierwei de measte huzen binne dan ek yn de 20e iuw boud. In útsûndering is it oan alle kanten skeane hûs njonken de supermerk op de Weibuorren 60/62 mei de lytse raamkes, en dat is dan ek beskerme as monumint. Fierders is der noch in aardige gevelstien ynmitsele neist de foardoar fan it eardere postkantoor op Weibuorren 76:
Har earste boek, Transformation, kaam út yn 2000, en beskriuwt it lot fan Seyonne, in tsjoender waans lytse freedsume lân ferovere is troch it ymperialistyske Derzhi-ryk, en dy't sels mei de rest fan syn folk ta slaaf makke is. Syn libben feroaret op 'e nij folslein as er op in slavemerk kocht wurdt troch Aleksander, de kroanprins fan it Derzhi-ryk. It docht bliken dat dyselde ûngemurken bedrige wurdt troch in skriklike tsjoenderij, mar Seyonne kin mar dreech oer syn hate foar syn arrogante fijân hinne stappe om him te rêden. Hy soe der syn eigen libben mei riskearje, mar kin der syn siel mei weromwinne. Transformation wie it earste diel fan 'e Rai-Kirah-trilogy, dy't fierder gie mei Revelation (2001) en einige mei Restoration (2002). Transformation waard nominearre foar ferskate prizen, en mei de ferkeap gie it sa foar de wyn, dat Berg yn 2002 har baan by Hewlett-Packard deroan joech om har foltiids ta te lizzen op har skriuwwurk.

De folgjende sneins wiene de oare leden fan 'e tsjerkerie lykwols sa hastich dat Kupers, dy't net sa'n flotte prater wie en der wat yn omeamele, har net oan it ferstân krige wêr't it him om te dwaan wie. In dûmny regelje? Dêr rêde de skriba him oars ek mei, net? It wie har fierders allegear wol goed. En fuort wiene se. Kupers, lulk, joech master dêrop frij om Hekstra te skiljen. Oant sa fier alles goed, en it wie ek goed kommen as master sels thús syn mûle net foarby praat hie. Mar dat died er wol, sûnder derby te sizzen dat syn frou en dochter Pyt it ûnder de pet hâlde moasten. It tafal woe dat tiisdeitejûns op 'e gearkomste fan 'e fammeferiening it ûnderwerp op Frysk yn 'e tsjerke kaam, mei't der in sprekster wie dy't soks ûnfatsoenlik neamde en it oer "eerbied voor het Woord" hie. Dêrop flapte Pyt derút dat der kommende snein hjir yn it doarp oars in Fryske tsjinst wie.

De Romeinen fieren eartiids ferskate feesten yn de maaitiid. Begjin maaie hienen sy it blossemfeest dat meardere dagen doarre, de Floralia hiten. Op de earste dei fan maaie fieren sy it feest fan de ierdgodinne Bona Dea ('de Goede Godin'), dy't letter mei de Grykske godin Maja ferienselfige waard. It Grykske wurd μαια (maja) betsjutte oarspronklik 'mem' en letter 'froedfrou' (μαιεια-maieia). De Romeinen ferearen dizze Grykske memmegodin sadat sy de planten yn de natuer waakse litte soe. En sy neamden de maaiemoanne (Maius yn it Latyn) nei har. It Latynske wurd maior (= 'grutte') is oan maia besibbe, likegoed as it wurd maiestas (= 'oansjen', 'pracht', 'it heech yn oansjen wêze', 'fverheven wêze'). Yn de Midsiuwen ûntstie yn Itaalje it gebrûk om maaiemoanne ta weien oan de Hillige Faam Marje, "de Mem Gods".

De Skat fan Staffordshire is yn july 2009 yn de omkriten fan Burntwood fûn troch Terry Herbert mei in metaaldetektor, yn it stik lân fan in freon fan him.
Filips II (Valladolid, 21 maaie 1527 - Madrid, 13 septimber 1598) wie kening fan Spanje, Napels, Sisylje en (as Filips I) Portegal en Hear fan de Nederlannen, lykas hearsker fan it grutste koloniale ryk yn de 16e iuw. Hy spile in haadrol yn de koloniale ekspânsje en eksploitaasje fan it Spaanske Ryk en letter ek it Portegeeske ryk, yn de striid tsjin de islamityske Ottomanen en yn de Jeropese godstsjintstwisten; ta dizze twisten wurdt ek de Nederlânske Opstân rekkene, alhoewol't dêr ek oare motiven in rol yn spilen. Tegearre mei syn twadde frou Maria wie hy, oant har dea, ûnder fjouwer jier ek kening fan Ingelân, yn de hope in katolike troanopfolger ferwekke te kinnen dy't hearskje soe oer De Nederlannen en oer Ingelân. Pas by syn fjirde en lêste frou koe hy de winske manlike troanopfolger foar Spanje ferwekke. Under syn bewâld berikte Spanje it hichtepunt fan har macht, mar Filips brocht syn lân ek yn in spiraal nei ûnderen troch ekonomyske útputting en kultureel ferfal. Nei syn dea rekke Spanje har status kwyt as grutte mogendheid.

Op 'e weromweis rette Sacajawea Lewis en Clark oan om 'e Rocky Mountains oer te stekken troch de berchingte dy't neitiid bekend kaam te stean as de Bozemanpas, in optimale rûte, dêr't letter de Northern Pacific Railway lâns oanlein wurde soe. Hoewol't Sacajawea foarhinne withoefaak ôfskildere is as de gids fan Lewis en Clark, is dit ien fan 'e mar in pear gelegenheden dêr't dat út blykt. Moderne wittenskippers binne fan miening dat har rol en wichtichheid yn it ferline slim oerdreaun binne. Wol jouwe se ta dat hja op oare mêden foar de ekspedysje fan belang wie, fral om't de fertsjintwurdigers fan lânseigen folken dy't se ûnderweis tsjinkamen, it yn 'e regel as gerêststellend ûnderfûnen dat in frou fan dúdlik Yndiaansk komôf, noch wol mei in lytse poppe by har, diel útmakke fan it nuvere selskip.

Yn Fryslân binne dêr de Drachtster Kompenije, De Kompenije foar de Jobbegea Skuorregeaster Kompenije en de Hoarnstersweachster Kompenije, en de Aldhoarnester Kompenije.

Foargongers fan e-mail binne it brief, it telegram, de teleks, de telefaks en binnen Nederlân it op Datanet basearre Memocom 400 dat lykwols nea súksesfol waard. Mooglik wurdt e-mail op termyn opfolge troch mobile kommunikaasje, lykas de SMS. Yn de kontekst fan e-mail wurdt de folle stadiger briefpost faak snail mail neamd.

Nei de oarloch waard it fragmint út Rudolf Breslauer syn film faak brûkt yn dokumintêres. Ien byld út de film waard in ikoan foar de Joadeferfolging. Omdat de namme fan it famke net witten wie, waard sy 'it famke mei de holledoek'. Meidat kamp Westerbork fral in trochfierkamp foar Joaden wie, waard ynearsten oannaam dat it om in jooadsk famke gie. De sjoernalist Aad Wagenaar ûntduts dat der yn de filme trein twa wagons wiene dy't Nederlânske Sinty ferfierden. Op 7 febrewaris 1994 hearde Wagenaar op in wenweinkamp yn Spijkenisse fan Crasa Wagner de namme fan it famke. Letter fûn er út dat hja mei har mem, fjouwer broerkes en suskes en noch fjouwer oare famyljeleden yn Auschwitz fergast wie.
De soan fan ds. Marinus Mooij, A.Th. Mooij (A. Marja) is bekend wurden as Nederlânsk literatuerkritikus. Hy wie ek ien fan de oprjochters fan de Regionale Omrop Noard.

Ernst fan Harinxma (? - † 1631) wie de jongste soan fan Homme fan Harinxma en Doedt fan Mockema, út it laach fan de Harinxma's fan Hettinga, letter Harinxma thoe Slooten.

In sulveren of sulverne medalje is de op ien nei heechste medalje dy't útrikt wurdt foar in prestaasje op net-militêr mêd. Sokke ûnderskiedings binne benammen ferbûn mei de sport. De namme komt fuort út it feit dat der alteast in fraksje sulver (meast yn 'e foarm fan blêdsulver) oan dizze medaljes tafoege is, en om't sa'n medalje de kleur fan sulver hat. It komt mar selden foar dat 'sulverne medaljes' wier fan poer sulver binne; de measten binne ynstee fersulvere, sa't dat bygelyks it gefal is mei de sulverne medaljes dy't útrikt wurde op 'e Olympyske Spullen.

It neutrino is in lepton. De foarneamste wikselwurking (ynteraksje) dy't neutrino's sjen litte is de swakke kearnkrêft: neutrino's binne net gefoelich foar de sterke kearnkrêft of elektromagnetyske ynteraksjes. Lang waard dêrneist miend dat de massa fan it neutrino nul wie, mar eksperimintele resultaten fan bygelyks de Super-Kamiokande detektor hawwe sjen litten dat se grutter as nul is. Sadwaande binne neutrino's ek bleatsteld oan de swiertekrêft.

Yn 1966 waard yn Rotterdam de earste kontener lost. Yn 1967 waard yn it Iemhaven-gebiet Europe Container Terminals (ECT) iepene. Dit bedriuw groeide út ta it grutste kontener-oerslachbedriuw fan Jeropa. De kontenerisaasje soarge foar in ferlies oan banen yn de haven, wat ek de bedoeling wie. Troch de kontenerisaasje en skaalfergrutting fusearren in soad rederijen. Fan de 619 rederijen yn 1965 wieren der yn 1980 noch mar 235 oer.

Mei it jild dat er krigen hie doe't hy útkocht wie troch syn broer Piter Heerema, rjochte Edward Heerema yn 1985 Allseas op. Dit bedriuw soe útgroeie ta de foaroansteande pipenlizzer, mei ûnder oaren de grutste pipenlizzer fan’e wrâld de Solitaire. Hugo Heerema hie yn 1978 al Bluewater oprjochte dat him ûnder oare rjochtet op FPSO's en SPM's.

De Fokker T.V wie in twamotorige jachtkruser-bommesmiter fan Fokker. It wie doe in frij modern tastel dat brûkt waard troch de Nederlânske Loftfeart Ofdieling (LuVA). Yn 1935 wie it ûntwurpen as jachtkruser, om grutte gebieten langere tiid te beweitsjen, mar yn de maaiedagen fan 1940, doe't it idee fan jachtkruser al ferâldere wie, waard er as bommesmiter ynset.

Augustinus Lycklama à Nijeholt (1670 - 22 juny 1744, Beetstersweach) wie in ôfstammeling fan de Lycklama à Nijeholt-famylje. Hy wie de soan fan de grytman fan Eaststellingwerf, Lubbert Piers Lycklama à Nijeholt.

Yn 1847 waard de skoenerbrik Industrie boud by Fop Smit oan de Kinderdijk, it earste izeren sylskip dat boud waard yn Nederlân. De bedriuwen fan Smit soenen útgroeie ta Smit Ynternasjonale, IHC Hollân en SBM Offshore.
Under archeologen hat Oerterp bekendheid trochdat hjir yn 1943 by de Prinsedobbe oan de Mûneleane oerbliuwsels fûn binne fan rindierjagers út 'e ein fan de Alde Stientiid, ± 10.000 oant 9800 foar Kristus, flak nei de lêste iistiid. Op in gebiet fan 85 kante meter op de ringwâl fan de dobbe waarden 5.408 fjoerstiennen foarwerpen fûn, wêrfan 1.360 stikken ark lykas krombekstekkers en fierders ôfslaggen en kearnstikken. It klimaat moat hjir doe west hawwe lykas yn Laplân en Noard-Sibearje no. De minsken dy't hjir omswalken wienen oanwiisd op wat it lânskip harren te bieden hie: allinnich de hege sânrêgen tusken de rivierkes wienen begeanbear. Men nimt oan dat it hjir om simmerkampen giet. Omdat fergelykbere oerbliuwsels fûn binne by Hamburch stiet dizze kultuer bekend as de Hamburchkultuer. Ek by Havelte waarden der resten fan fûn.

Inleiding in de metaphysica op grondslag der ervaring (Einführung in die Metaphysik), G. Heymans, nei de tredde Dútse printinge oersetten troch H. Tulner. Under tafersjoch fan L. Polak, Amsterdam, WB, 1943 (3e).

De hektograaf bestie út in houten bak fold mei in laachje stisel. Dat laachje sûge – yn spegelbyld – de inkt op út it orizjineel. Dêrnei waard in fel papier op de laach mei inket lein, wêrnei’t de inket mei in rôler in ôfdruk op it papier makke. Mei dizze metoade koenen sa’n tweintich oant tachtich ôfdrukken makke wurde, ôfhinklik fan de handichheid fan de brûker; folle mear dus as mei de kopiearpinne en karbonpapier. De stisel bestie nei de patintferliening yn 1879 út in gearraand mingsel fan ien diel sjelatine, fjouwer dielen glyserine fan 30 Grad Baumé. Minstens acht inketkleuren wienen te krijen, mar pears waard it meast brûkt om syn tichtheid en kontrast. Letter kamen der hektografearmasines dy't in trommel ynstee fan in flakke plaat brûkten. Der wie in spesjaal griis kessen by te krijen om it brûkte sjelatineoerflak skjin te meitsjen. Dat wie wol in gegriem en duorre lang. By it printsjen moast der goed om tocht wurde it sjelatineoerflak skjin de hâlden en net te skansearjen mei de fingerneilen.

Montana bestiet bestjoerlik út 56 countys. De steatshaadstêd, Helena, leit yn Lewis and Clark County, yn it westen fan 'e steat. Krekt as alle Amerikaanske steaten wurdt Montana bestjoerd troch in steatsregear mei oan it haad de gûverneur. De wetjaande macht is yn 'e hannen fan it Steatskongres fan Montana, dat bestiet út 'e Steatssenaat mei 50 sitten en it Steatshûs fan Offurdigen mei 100 sitten. Yn 'e Amerikaanske Senaat wurdt Montana, lykas alle Amerikaanske steaten, fertsjintwurdige troch 2 senators. Yn it Amerikaanske Hûs fan Offurdigen hat Montana no fanwegen syn relatyf lytse befolking noch mar 1 sit (de twadde sit gie ferlern by de werferdieling fan 'e sitten op grûn fan 'e útkomsten fan 'e folkstelling fan 1990).
De sturt is grizich, mei soms in wyt puntsje oan 'e útein, en is in plomsturt net wanlyk. De beamslieper kin fan 'e ikelmûs (Eliomys quercinus) ûnderskaat wurde troch syn behindiger stal, lytsere earen en trochdat de sturt fan 'e ikelmûs in lyts kwastje oan 'e útein hat, dat fan boppe swart en fan ûnderen wyt is. Boppedat oerlaapje de ferspriedingsgebieten fan dizze beide bisten inoar net of frijwol net, dat yn it wyld kin men se eins net trochinoar helje.

De Hearen Kompanjons setten in man fan Lúkswâld, Roelof Johannes (Roel fan Jehannes) as ‘tynjeman’ by de Tynjeset te wenjen. Hy hat grif de alderearste ynwenner west fan wat no De Tynje is. Hy moast der as in soarte plysje op tasjen dat de skippers en de boeren harren holden oan it reglemint dat de Hearen útfeardige hienen. Hy mocht sels boetes jaan, mar hy hie ek ferlof krigen fan de bazen en slyt foar it kommede en geande folk in slokje in syn sûphûske. Dat wie yn de lêste helte fan de 17de iuw. Fierder wie der by de setten en op de rakken oant 1800 ta suver neat oars te rêden as it krewearjen fan boeren en skippers. Fan feanterij kaam it doe al dy tiid eins noch net.

Dizze stammen hawwe allegear har eigen reservaat. Fierders is der yn Montana ek noch 1 stamme dy't erkenning fan 'e steat, mar net fan 'e federale autoriteiten hat. Dat is:

Ottawa waard op 31 desimber 1857 as de haadstêd fan Kanada keazen: de kar foar de stêd wie in kompromys, omdat oare kandidaten lykas Montréal en Toronto tefolle yn de Frânske of Ingelske tradysje stienen. Boppedat lei de stêd in stik fierder fan de Amearikaanske grins ôf, dat as in (militêr) foardiel beskôge waard.

In swart gat is in bysûnder soart objekt yn it hielal, dêr't as gefolch fan it sterke swiertekrêftsfjild gjin ljocht of matearje út fuort ûntsnappe kin.

Yn de 12e iuw ferriisde op de terp in tsjerkje, wijd oan de hillige Agnes. Nei in tal ferbouwingen en ûnder oare útwreiing mei in sealdaktoer is de hjoeddeiske Agnestsjerke, mids linebeammen en in smeiïzeren stek, in sieraad binnen de âlde Buorren. Under de toer is in grêfkelder. De tsjerke hat in Van Damoargel út 1864.

Troude op 24 augustus 1606 mei Tieth fan Botnia yn Boazum. Hy waard op 4 maaie 1597 riedshear yn it Hof fan Fryslân, yn 1619 wie hie presidearjend riedshear, en politique gecommitteerde op de synoade fan Dordrecht. Bekleide him oer Johannes Bogerman om dy syn eigenmachtich optreden. Lieuwe fan Aitzema makke op him in gedicht.

Hughes studearre Ingelsk, antropology en archeology yn Cambridge. Yn dy snuorje moete er syn lettere frou, de Amerikaanske dichteres Sylvia Plath op in feest. Sy trouden yn 1956 en gienen yn 1962 by elkoar wei. Plath die harsels tekoart yn 1963, hja wie doe 30 jier.
Nêstbliuwer en nêstflechter binne termen dy't yn 'e biology brûkt wurde om ûnderskie te meitsjen op it mêd fan 'e âldersoarch dêr't jongen fan ûnderskate bistesoarten ferlet fan hawwe. Nêstbliuwers binne by de berte noch net botte fier ûntwikkele, en moatte noch langere tiid yn it nêst of de hoale trochbringe, wêrby't se yngeande fersoarging troch de âlden nedich binne, benammen op it mêd fan it waarm hâlden en fuorjen. Nêstflechters, oan 'e oare kant, binne by de berte troch in langere draachtiid of briedtiid al safierhinne ûntwikkele dat se binnen relatyf koarte tiid har berteplak ferlitte kinne om ûnder tafersjoch fan 'e âlden op eigen manneboet har kostje byinoar te skarreljen.

It grutste tropyske reinwâld fan Afrika leit yn it gebiet dêr't de rivier de Kongo troch hinne streamt. Dat is it op ien nei grutste reinwâld fan de wrâld. Yn it noarden giet it wâld stadich oer yn grutte greiden (savannen) en einiget yn de Sahara.

Eiffel is berne yn Dijon yn Frankryk. Syn heit wie fan oarsprong in Dútse offisier út it Rynlân. Hy is wrâldferneamd wurden trochdat hy tusken 1887 en 1889 de Eiffeltoer boude foar de wrâldtentoanstelling yn Parys. It ûntwerp fan de Eiffeltoer kaam foaral fan syn twa meiwurkers Maurice Koechil en Emile Nouguier, Eiffel fûn it ûntwerp earst healwiis mar neidat it er goeie kritiken kamen op it ûnderwerp kocht hy it op.

Frits Wissel, Nederlânsk marinepiloat dy't yn 1936 út in S-38 wei Sikorsky in marrekompleks yn Nederlânsk Nij-Guinea ûntduts dat letter nei him ferneamd waard: de Wisselmarren.

ECMAscript 262 stipe (JavaSkript). ECMAscript kin noch wol swierrichheden feroarsaakje. Foardwaan as in oare blêder kin sokke siden soms wer oan de praat krije.

Marija Gimbutas (Litousk: Marija Gimbutienė, berne as Marija Birutė Alseikaitė; Vilnius (Litouwen), 23 jannewaris 1921 - Los Angeles (Kalifornje), 2 febrewaris 1994) wie in Litousk-Amerikaansk archeologe en antropologe dy't har dwaande hold mei de neolityske en brûnstiidkultueren fan it "Alde Jeropa", in troch harsels betochte term. Yn har tusken 1946 en 1971 útjûne wurken yntrodusearre Gimbutas ferskate nije sjenswizen troch tradysjoneel fjildwurk te kombinearjen mei linguïstyk en mytologyske ynterpretaasjes.

It mantsje fan 'e Sibearyske wezeling hat trochinoar in kop-romplingte fan 28-39 sm, mei in sturtlingte fan 15½-21 sm en in gewicht fan 650-820 g. It wyfke is in wat lytser en in stik lichter, mei in kop-romplingte fan 25-30½ sm, in sturtlingte fan 13⅓-16⅓ sm en in gewicht fan 360-430 g. Sibearyske wezelingen hawwe, krekt as alle oare lytse marters, in lang, útrutsen lichem en koarte poaten, mar se binne steviger boud as de berchwezeling (Mustela altaica), de murd (Mustela putorius) of de wezeling (Mustela nivalis), en kinne yn grutte de Jeropeeske nerts (Mustela lutreola) suver belykje. Reuze-eksimplaren komme inkeld foar op 'e Barabasteppe fan sintraal súdlik Sibearje.